నేను ప్రయత్నించా.
నిజంగానే అన్ని విధాలా ప్రయత్నించా.
అయ్య బాబోయ్!
నా శాయశక్తులా ప్రయత్నించి చూశా.
కానీ కొందరు హింసా మార్గంలోనే జీవిస్తారు.
అలాంటి వాళ్లకి…
ఆ భాషలో బదులిస్తే కానీ అర్థం కాదు.
సెర్గీ ఒహీడా?
రెండు రోజుల క్రితం
చెప్తున్నా కదా, నాకు ఇది నచ్చట్లేదు. అంత మంచి ఐడియా కాదు.
ఎన్నిసార్లు అంటావు ఆ మాటని!
దాని గురించే ఆలోచిస్తూ ఉన్నా మరి.
ఎంతటి ధనవంతుడైనా అతనికి ఎంతో కొంత బాకీ ఉంటాడు.
అవును. అతనికి తెలియాల్సిన వాళ్లందరూ తెలుసు.
బదులుగా అతను పెద్ద సాయమే కోరుతాడు.
చూడు, మనం కాస్త రిస్క్ తీసుకుని, చట్టం ప్రకారం పోదాం.
ఇప్పుడు నీ దగ్గర వీడియోకన్నా మంచి సాక్ష్యమే ఉంది.
ప్రమాద ఘంటికలని మోగిద్దాం, బాసూ.
చూడు, కాపాడటానికి ఎవరు వస్తారు? పోలీసులా?
అంటే…
సిటీ అడ్మినిస్ట్రేషన్ వాళ్లా?
ఏంటంటే, ఈ ఫైర్ సేల్ ఒక సాదాసీదా డెప్యూటీ రేంజ్ లోని విషయం కాదు, ఎవరో పెద్ద తలకాయే నడిపిస్తున్నాడు.
టామ్, మనం సరైన నిర్ణయం తీసుకోకపోతే,
డ్యానీ ప్రాణాలు పోతాయి.
వేగా నన్ను ఇరుకున పెట్టేశాడు.
మనకి సమయం లేదు, దీనిలో సెర్గీని లాగాల్సిందే.
కాల్ చేయ్.
మీటింగ్ ని ఏర్పాటు చేయ్. నేను డ్యానీ బాగా ఉన్నాడో లేదో చూడటానికి వెళ్తా.
సరే, సిద్ధంగా ఉండు మరి.
ఒక విషయం గుర్తుంచుకో, అది షెరిఫ్ అడ్డా. తప్పకుండా వాళ్ల నిఘా ఉంటుంది.
హా. గట్టిగానే ఉంటుంది.
మళ్లీ కలుస్తా మరి.
- వేరా నోవాక్? - ఒకవేళ అది నేనే అయితే?
- మీ కోసం ఒకటి తెచ్చా. - అవునా?
నిఘా గట్టిగానే పెడతారు.
- వేగా. - నేను అతడిని కలవాలి.
నేను కూడా "జీ"ని కలవాలి. రేపే.
సరే, నేను ఏమైనా చేసే ముందు, అతడిని కలిసి,
అతనికేం కాలేదని నిర్ధారించుకోవాలనుకుంటున్నా.
హా, చెప్తున్నా కదా, అతను బానే ఉన్నాడు, కానీ కలవాలనుంటే కలువు.
- వచ్చేయ్ ఇక్కడికి. - వస్తున్నా.
ర్యాబినూ!
తలుపు తీస్తున్నా!
హేయ్.
- హేయ్. - ఎలా ఉన్నావు?
బాగానే ఉన్నా.
అవునా?
హా, నిద్ర అంతగా పట్టలేదు, కానీ నాకేం పర్వాలేదులే.
నిన్ను చూడటం బాగుంది.
వచ్చినందుకు థ్యాంక్స్. నువ్వు ఇంత దూరం రావాల్సి వచ్చినందుకు సారీ,
నా అంత చెత్త క్లయింట్ నీకెప్పుడూ తగిలి ఉండడేమో, కదా?
లేదు, డ్యానీ, అది నిజం కాదు. అస్సలు నిజం కాదు.
హా, కానీ నేను నీకు ఫీజు ఇవ్వట్లేదు. గొడవలు పెట్టుకుంటున్నా, మాట వినట్లేదు.
కానీ, నీ వల్లే నేను నా సూట్లని లెక్కపెట్టుకుంటున్నా.
నువ్వు మొదట్నుంచే చేయాల్సిన పని అది.
అది నిజమే.
ఏంటంటే…
మనకి ఓ సమస్య వచ్చి పడింది.
సమస్య… సమస్య అంటే? జీ… జీ బాగానే ఉన్నాడా?
హా, బాగానే ఉన్నాడు. ప్రస్తుతానికి.
కానీ ఇదంతా, అంటే నువ్వు అరెస్ట్ అయి జైలు పాలవ్వడం అంతా
ఒక ఆట.
జీ కోసం వేగా ఆడుతున్న ఆట.
వాడికి జీ గురించి తెలిసిందా?
సరే మరి. అయితే ఆ పోలీసోడు ఏం చేస్తున్నాడు?
ఏం కావాలి వాడికి?
డ్యానీ, చెప్పేది విను. ఈ విషయంలో నువ్వు నన్ను నమ్మాలి, సరేనా?
వాడికి ఏం కావాలి, షుగర్?
ఎక్స్ ఛేంజ్ చేద్దామని వాడి ప్లాన్.
ఏంటి?
- మూన్. ఇక ముగించు. - ఆగాలి, ఇప్పుడే కదా వచ్చింది.
- కానీ నువ్వు ఆ పని చేయవు, కదా? - డ్యానీ, చెప్పేది విను.
వద్దు, ప్లీజ్, నేను…
- ఇక పద. - ఒక్క నిమిషం… నిజంగానే చెప్తున్నా, ఆ పని చేయకు.
డ్యానీ, చెప్పేది విను, ఏం జరిగినా కానీ, అది ఎలా అనిపించినా కానీ…
ఎక్స్ ఛేంజ్ వద్దు… బాబోయ్! నేను ఇప్పుడే…
- హేయ్! హేయ్! - ఆ పని మాత్రం చేయకు!
షుగర్, ఆ పని చేయకు!
సరే, సరే! సరే!
వద్దు!
హేయ్, స్టాన్లీ, ఏంటి సంగతి?
ఇబ్బంది పెడుతున్నందుకు సారీ. నేను…
బాగానే ఉన్నావా?
ఎవరికి… ఎవరికి కాల్ చేయాలో అర్థం కాలేదు, అందుకని నేను…
సరే. ఎక్కడ ఉన్నావు?
పిచ్చి పక్షి.
లేదులే, నీకు అదంటే ప్రాణం.
నా కూతుళ్లు పెద్దవాళ్లు అయి, దూరంగా వెళ్లిపోయారు.
నా భార్య నన్ను వదిలేసి ఓ హ్యుమానిటీస్ ప్రొఫెసరుని పెళ్లి చేసుకుంది.
హ్యుమానిటీస్.
అసలు అది ఏంటో ఆ దేవునికే తెలియాలి!
ఈ… ఈ ముళ్ళని గమనించావా?
హా, ఇవే వీటిని శాకాహార జంతువుల నుండి కాపాడతాయి.
యవ్వనం గురించి పికాసో చెప్పిన కోట్ ఒకటుంది…
ఏదో… గుర్తు తెచ్చుకోవడానికి ప్రయత్నిస్తున్నా.
అంటే, ఇప్పుడు నా బుర్ర…
కూర్చుంటావా?
హా, కాస్త ప్రాణానికి బాగుంటుంది.
రా.
దేవుడా.
స్టాన్లీ, నేను ట్యాక్స్ అటార్నీని కాదు.
- ఏంటి? - నేను ఉండేది కొవీనాలో కాదు.
సరే, మరి ఎక్కడ ఉంటావు?
నీతో… నీతో ఒక దాని గురించి మాట్లాడాలి, స్టాన్లీ. సెనెటర్ పావిచ్ గురించి నీతో మాట్లాడాలి.
- పావిచ్? - అవును,
ఏదో పని కోసం నిన్ను రిక్రూట్ చేసుకున్నాడు కదా.
ఏదో ప్రాజెక్ట్ గురించి.
నిరాశపరుస్తున్నందుకు సారీ,
నువ్వు ఎవరైనా కానీ, దాని గురించి నేను చెప్పను.
నువ్వు చెప్పాల్సిందే, స్టాన్లీ.
స్టాన్లీ, స్టాన్లీ, ఆగు, చెప్పేది విను.
ప్లీజ్.
అయితే, టీవీ షోల గురించి మాట్లాడటం, మొక్కలపై మక్కువ చూపటం,
నా చిలుక, మాంటీపై ప్రేమ చూపడం, అవన్నీ నాటకాలేనా?
కాదు.
అవేం నాటకాలు కావు. నిజంగానే నీకు స్నేహితునిగా ఉన్నా. ఇప్పటికీ ఉంటున్నా కూడా.
నువ్వంటే చాలా అభిమానం ఉంది, స్టాన్లీ, కానీ నాకు నీ సాయం కావాలి.
సరే మరి, నాలుగు సర్కిల్స్.
ఏంటవి?
అవి నాకు తరచుగా కనిపిస్తున్నాయి. కానీ అవేంటో నాకు తెలీట్లేదు.
పావిచ్, హెన్రీ థోర్ప్ అనే ఓ మనిషితో కలిసి…
నాకు ఆప్తులైన వారిని చాలా మందిని మోసం చేశాడు అనుకుంటా.
అతని వల్ల వాళ్లు పారిపోయి, దాక్కుని బతకాల్సి వచ్చింది, కారణం… కారణం ఏంటో తెలీదు నాకు.
ఎందుకో నాకు తెలీదు, ఏం జరిగిందో కూడా తెలీదు,
కానీ దానికి, ఆ నాలుగు సర్కిళ్లకి ఏదో సంబంధముందని అనిపిస్తోంది, అందుకని నీ సాయం కావాలి.
దయచేసి ఆ నాలుగు సర్కిల్స్ ఏంటో చెప్పు.
అవి సర్కిల్స్ కాదు.
అవి ట్రోపోస్ఫియర్లో పెట్టాలని ప్లాన్ చేస్తున్న నోడ్స్.
ట్రోపోస్ఫియర్లో పెట్టాలని ప్లాన్ చేస్తున్న నోడ్సా?
- ఎలా వాడాలనుకుంటున్నారు? ఆయుధంగానా? - కాదు.
కానే కాదు. వాతావరణాన్ని నియంత్రించడంలో సాయం కోసం అవి.
- వాతావరణాన్ని నియంత్రించడం అంటే ఎలా? - ఎలా కావాలంటే అలా.
గ్రీన్ హౌస్ గ్యాసులని తొలగించడానికి,
ఆక్సిజన్ స్థాయిని పెంచడానికి, కార్బన్ డైయాక్సిడ్ స్థాయిని తగ్గించడానికి,
పంటల దిగుబడిని పెంచడానికి,
దావాగ్నులని అదుపు చేయడానికి, ఆకస్మిక వరదలని నిరోధించడానికి, ఇలా చెప్పుకుంటూ పోతే చాలా ఉన్నాయి.
జాన్, ఇది ప్రపంచాన్ని మార్చగలదు.
నిజంగానే చెప్తున్నా.
దీన్ని కనిపెట్టింది నువ్వేనా?
అయ్య బాబోయ్, కానే కాదు. నేను ఒకానొక ఇంజినీరుని మాత్రమే.
ఆ ప్రాజెక్టుని డెవలప్ చేయడంలో, దానికి ఒక రూపును ఇవ్వడంలో నేను సాయపడ్డా.
నేను దానిపై ఓ థియరీని రూపొందించా…
కానీ ఈ టెక్నాలజీ వేరే లెవెల్ అసలు. కానీ ఆయుధమైతే కాదు.
లేదు, నేను ఎప్పటికీ…
హా, కానీ నీకు భయంగా ఉంది.
అది నిజమే, నీ ముఖంపై అది చాలాసార్లు కనిపించింది. ఇప్పటికీ నువ్వు… సందిగ్ధంలోనే ఉన్నావు. ఎందుకు?
అంటే, మనం ఏదోకటి చేయాలి కదా.
ఈ గ్రహం నాశనమైపోతోంది! మన కారణంగానే ప్రపంచం తగలబడుతోంది.
నన్ను భయపెట్టేది అదే.
కానీ, ఇది చిన్న శక్తి కాదు. దేవుని పాత్ర పోషించినట్టే కదా.
మరి భయం కలగకుండా ఎలా ఉంటుంది, కాబట్టి…
- ఈ ఫోన్ మాట్లాడాలి, ఆగు… - ఇక నేను వెళ్తాను.
స్టాన్లీ…
- హేయ్. - అంతా రెడీ.
- సెర్గీతో మీటింగ్ ఖాయమైంది. జాగ్రత్త. - సరే, మంచిది.
వాల్ మొబైల్
- ఏంటి సంగతి? - జీ ఎలా ఉన్నాడు?
ఏదో ఆయనే జైలు శిక్ష అనుభవిస్తున్నట్టు ఊరికే గొణుగుతూ, ఏడుస్తూ ఉన్నాడు.
వ్యసనం నుండి బయటపడుతున్నాడు, కదా?
ఈ సమయంలో మూడ్స్ మారిపోతూ ఉండటం మామూలే.
హా, నాకు బాగా తెలుసులే.
నువ్వు అక్కడ ఉండటం చాలా ముఖ్యం, వాల్.
సరేనా? నువ్వు అతడిని గమనిస్తూ ఉండాలి.
- సరే, బాస్. - సరే మరి. ఇక ఉంటా.
మళ్లీ కాల్ చేస్తా, సరేనా?
- మిస్టర్ షుగర్. నిన్ను చూడటం చాలా ఆనందంగా ఉంది. - డియేగో.
నేను ఆఫీసులో ఉండి ఏదో వెలగబెడుతూ ఉండగా,
నాన్న వచ్చి, నువ్వు కాల్ చేశావని చెప్పాడు.
అతని ముఖాన్ని చూడాల్సింది నువ్వు.
ఆనందంతో వెలిగిపోయింది.
నిన్ను చెక్ చేయవచ్చా?
నా దగ్గర ఆయుధాల్లాంటివి ఉండవని నీకు తెలుసు కదా, డియేగో.
తెలుసు.
క్షమించు.
ముందు జాగ్రత్త కోసమే.
సెర్గీ ఒహీడా.
ఆయన లాస్ యూనివర్సాలీస్ అనే మాఫియాకి అధిపతి,
అంటే "మేము అన్నిచోట్లా ఉంటాం" అనే అర్థం వస్తుంది.
చాలా ఏళ్ల క్రితం అతని కోసం ఓ పని చేశా.
నేను ఆ పని పూర్తిగా చేయలేదని అతను అంటూ ఉంటాడు,
కానీ అతని దగ్గర సగం పనులు చేస్తే, ఇక అంతే.
బాగున్నావు.
- థ్యాంక్స్. - కూర్చో.
నేను ఎలా ఉన్నాను?
ముసలివాడివి అయిపోయావు.
చూడు, నీతో మంచిగా ఉండాలని చూస్తున్నా. సరేనా?
నువ్వే నా దగ్గరికి వచ్చావు.
నీతో మంచిగా ఉండాలా వద్దా?
మంచిగానే ఉండాలి, కానీ అది అంత ముఖ్యమేం కాదు.
చేయాల్సిన పనులు నీకు కొన్ని ఉంటాయి,
వాటిలో కొన్ని చేయగల సామర్థ్యం నాకు ఉంటుంది.
మన మధ్య ఉండేది కేవలం వ్యాపార సంబంధమే.
నాకు తెలిసి, దాని వల్లే మన మధ్య సమస్యలు వచ్చాయి.
అదే, మన మధ్య ఉండేది ఏ బంధమో మర్చిపోవడం వల్ల.
నువ్వు నాతో నిజాయితీగా ఉంటావు.
నీ అభిప్రాయాలతో నేను ప్రతీసారి ఏకీభవించకపోవచ్చు, కానీ నువ్వు నిజాయితీగా ఉంటావు.
ఆ గుణం అతికొద్ది మంది దగ్గరే ఉంటుంది.
నీకు, బ్యాడ్ బన్నీ ఎవరో తెలుసా?
అతని గురించి విన్నా.
అతడిని కలవడానికి మయామీలో ఉన్న నా మనవరాలి దగ్గరికి వెళ్తున్నాను నేను.
మంచిది.
తను చాలా మంచిది, కానీ… నన్ను కలవడం తనకంత ఇష్టం లేదు.
అయితే, ఇది పోలీసోడి పంచాయితీయా?
అతని పేరు…
రే వేగా. నీ దగ్గరే పని చేస్తున్నాడు.
నీ ఫైర్ సేల్ దందాని నడిపిస్తున్న వ్యక్తి అతను.
యాభైకి పైగా దేశాల్లో, నేను ఎన్నో దందాలు నడుపుతున్నా…
హా, గుర్తింపు చోరీ, గృహ కల్పన స్కీమ్ లో మోసం, నిర్మాణ కాంట్రాక్టులలో కమిషన్లు.
నిరాశ్రయులు, వ్యసనపరుల దయనీయ స్థితిని పెట్టుబడిగా పెట్టుకుని,
వారి పేరుతో వందల కోట్ల ప్రభుత్వ కాంట్రాక్టులు కొట్టేస్తున్నారు.
అది చాలా దిగజారుడు పని, సెర్గీ, నీ స్థాయికి కూడా అది దిగజారుడు పనే.
జాన్, ఈ ప్రపంచంలో అందరూ చేసేది అలాంటి పనులే.
మళ్లీ ఆ వాదన జోలికి వెళ్లకుండా ఉందామా?
ప్లీజ్?
అయితే, ఆ పోలీసోడిని ఏం చేయమంటావు?
- చంపేయాలా? - వద్దు, వద్దు.
అతను నా క్లయింటుని జైల్లో వేశాడు.
నన్ను బ్లాక్ మెయిల్ చేయాలని చూస్తున్నాడు, కాబట్టి నా జోలికి రాకుండా ఉండమని చెప్పాలి.
నా క్లయింటుని విడుదల చేయాలి.
అంతేనా?
అంతే.
మరి నాకు?
నాకేంటి లాభం?
నీ పనిని ఇప్పుడు పూర్తి చేస్తా.
బై.
దీంతో సెర్గీ ఒహీడా దగ్గర మళ్లీ పని చేయాల్సిన పరిస్థితి ఏర్పడింది.
ఏడుస్తూ పెద్దాయన దగ్గరికి వెళ్లినట్టున్నావే.
మన ప్రయత్నం మనం చేయాలి కదా, రే.
అతడిని విడుదల చేసేయ్.
విడుదల చేయాలా?
నువ్వు సినిమాలు మరీ ఎక్కువ చూసేస్తున్నావు, షుగర్. అలా ఎవరూ మాట్లాడరమ్మా.
అంతా అయిపోయింది, రే. సెర్గీ తలుచుకుంటే ఓ క్షణంలో
నీ శవం సముద్ర గర్భంలో కలిసిపోతుంది.
సరేనా? ఇక నీ తప్పులని కప్పి పుచ్చుకోవడానికి నీకు కాస్త సమయం పడుతుందిలే.
కాబట్టి, నకిలీ పత్రాలు సృష్టించుకో, నువ్వు చేయాల్సింది చేసుకో.
కానీ డ్యానీని విడుదల చేయాలి, ఈ రాత్రికల్లా ఆ పని జరిగిపోవాలి.
నీ ఖేల్ ఖతమ్ అయిపోయింది.
చెప్పండి.
నా దగ్గర నీ ఫోన్ నంబర్ లేదని గ్రహించా.
- అది చాలా మంది దగ్గర ఉండదులే. - ఓకే. డిన్నర్ కలిసి చేద్దామా?
ఇప్పుడు సమయం అయిదు కూడా కాలేదు. రెస్టారెంటుని అప్పుడే తెరవరు.
ఓకే. రూమ్ సర్వీస్ తెప్పించుకుందామా?
నీ రూమ్ కా? నా రూమ్ కా?
"పసిఫిక్ కోస్ట్ హైవే వంపుల గుండా మేము మళ్లీ పశ్చిమం వైపుకు సాగిపోతున్నాము.
చల్లటి పిల్ల గాలులు వీచే ఆ దారుల్లో, అద్భుతమైన శాన్ సిమియన్ వైపు వెళ్తూ ఉండగా,
అడుగడుగునా ఆ సముద్రపు అందాలు మన చూపులను కట్టిపడేస్తూ ఉంటాయి."
"చల్లటి పిల్ల గాలులు వీచే ఆ దారుల్లో…"
చాలా బాగుంది.
క్యాక్టస్.
హా… నా స్నేహితుడు ఒకడు ఇచ్చాడు.
బాగుంది.
నా రూంలో రికార్డ్ ప్లేయర్ లేదే.
నీ రూంలో ఎందుకు ఉంది?
ఏమో మరి.
నీ దగ్గర రికార్డ్ లేబుల్స్ ఏమైనా ఉన్నాయా?
లేవు.
అయినా కానీ, నీకు రికార్డ్ ప్లేయర్ ఇచ్చారా?
అది న్యాయం కాదు.
మీ ఊరు ఏది?
ప్రశ్నలు మళ్లీ మొదలుపెట్టాడురోయ్.
పెన్సిల్వేనియాలోని మెరియన్. ఫిలడెల్ఫియా బయటే ఉంటుంది.
తోబుట్టువులు ఎవరూ లేరా?
తోబుట్టువులు లేరు, పిల్లలు కూడా లేరు.
నేను ఒక్కదాన్నే.
అమ్మానాన్నలు?
మా మధ్య మాటలు లేవు.
ఎందుకని?
సవాలక్ష కారణాలు ఉన్నాయిలే.
నేను చేసే పని వాళ్లకి నచ్చదు.
నువ్వు ఇష్టంగా చేసే సమాజ సేవ అంటే వాళ్లకి ఇష్టం లేదా?
దారుణం కదా?
వాళ్ళు సంప్రదాయవాదులు.
ఎప్పుడో కాలం చెల్లిన ఆ పాత పద్ధతుల ప్రకారం నన్ను బతకమంటారు…
ఎలాంటి కాలంలో అంటే…
ఏమో అబ్బా.
సంక్లిష్టంగా లేని కాలంలో అనుకో.
కానీ నేను అలా ఉండలేను, ఉండను కూడా, అందుకని మా మధ్య మాటలు లేవు.
అయ్యయ్యో.
నేను నీకు ఇదంతా చెప్పకూడదు.
అరె, ఎందుకు చెప్పకూడదు?
ఎందుకంటే నువ్వు అపరిచితుడివి.
ఇందాకే నీ ఫోన్ నంబర్ నాకు దొరికింది.
- నాకు మింట్ చిప్ ఐస్ క్రీమ్ అంటే ఇష్టం. - ఓకే.
ఇప్పుడు నీ వంతు. మీది ఏ ఊరు?
- అది అడగవద్దులే. - ఏంటి? దానికన్నా సులభమైన ప్రశ్న ఉంటుందా?
ఉంటుంది, నాకు ఇష్టమైన ఐస్ క్రీమ్, పిస్తా అనే సమాధానాన్ని ఇంకా సులభంగా చెప్పగలను.
ఫ్యామిలీ?
చెల్లి.
తన పేరు జెన్.
ఎలా ఉంటుంది తను?
తను…
తనేం…
తను… తను తెలివైనది.
చాలా తెలివైనది అన్నమాట.
తనకి…
పజిల్స్ అంటే ఇష్టం, అదే, చిక్కుముళ్లని విప్పడం ఇష్టం అన్నమాట,
తన అభిప్రాయాలను చాలా బలంగా చెప్పేది.
అంటే, తనకంటూ కొన్ని అభిప్రాయాలు ఉంటాయి, వాటితో…
మనం ఏకీభవించేదాకా తను నిద్రే పోదు.
తను ఒప్పించేలా మాట్లాడేది, కాబట్టి మనం ఏకీభవించే అవకాశం ఉంది.
హా.
చాలా మంచిది.
ప్రేమించే గుణం ఉంది. ఎంత ప్రేమిస్తుందో, అంతే కఠినంగా ఉంటుంది కూడా.
నాకు గుర్తున్న మొదటి జ్ఞాపకం ఏంటంటే…
నాకు గుర్తొచ్చే మొదటి ఫీలింగ్ ఏంటంటే,
ఏది ఏమైనా సరే, తనని నిరుత్సాహపరచకూడదు అని.
తను…
తను చాలా గొప్పదిలే.
తనకి… తనకి ఏమైంది?
ఏమో.
తను… తను చనిపోయింది.
అయ్యయ్యో.
అది చాలా దారుణం.
అవును. దారుణమైనదే అది.
హా.
ఇద్దరం కలిసి ఐస్ క్రీమ్ తిందామా?
- తప్పకుండా. - ఓకేనా?
- ఓకే. - సరే.
ఆ పని చేద్దాం.
శామ్ కుకీ పోట్రెయిట్ ఆఫ్ ఎ లెజెండ్ 1951-1964
బ్రెంటన్ వుడ్ ఊగమ్ బూగమ్
- టామ్? - సెర్గీ చనిపోయాడు.
- ఇప్పుడు ఒకసారి కలవగలవా? - హా, లాబీలోనే ఉన్నా.
అతను విమానంలో మయామీకి వెళ్తూ ఉండగా చార్లెస్ లేక్ దగ్గర అది కూలిపోయింది.
అక్కడి పొగమంచు వల్లనో, పిడుగు తాకడం వల్లనో అంటున్నారు, కానీ అప్పుడే పక్కాగా చెప్పలేం.
అందరి ప్రాణాలూ పోయాయని అంటున్నారా? నువ్వు ఎవరూ బతకలేదని అన్నావా?
అవును, అందరి ప్రాణాలూ పోయాయట.
అతనితో పాటు సిబ్బందిలో ఎవరి ప్రాణాలూ మిగల్లేదు.
మరి అతని కొడుకు డియేగో సంగతేంటి?
- అతనెప్పుడూ నాన్నతో తిరుగుతూ ఉంటాడు. - చూస్తా ఆగు.
అతను ఆ విమానాన్ని ఎక్కి ఉండడు.
ముగ్గురు చనిపోయారట, అందులో ఇద్దరు సిబ్బంది అట.
కాబట్టి, నీ అంచనా సరైనదే.
ఫైర్ సేల్ దందాని డియేగో నడుపుతున్నాడు.
సెర్గీ కాదు, అసలు సెర్గీకి దానితో లింకే లేదు. దాన్ని నేనెందుకు గ్రహించలేకపోయా?
అది నేను తెలుసుకొని ఉండాల్సింది.
సరే, నువ్వు తెలివైనోడివే, కానీ పర్ఫెక్ట్ కాదుగా.
హా, అది నాకు తెలుసు. తెలుసు. దీని వల్ల ఇప్పుడు డ్యానీ బయటకు రాడు, టామ్.
అది అర్థమవుతోందా నీకు? నేను ఓ సమాధానంతో వేగాని కలవాలి…
ఇంకో ఎనిమిది గంటల్లో.
అదీ సంగతి.
చెప్పు, గురూ. నేను ఏమైనా చేయగలనా?
ఏమో, తెలీట్లేదు.
సెర్గీ పక్కాగా గట్టెక్కిస్తాడని అనుకోలేదులే.
అంటే, అది మనకు ముందే తెలుసు కదా.
అంటే, ఇప్పుడు మనం… మనం ప్రత్యామ్నాయ ప్లాన్ ప్రకారం పోవాలి అనుకుంటా.
సరే, మంచిది.
హేయ్, పని అయిపోతుందిలే.
ఇది తప్పదని మనకి తెలుసు, కదా?
హా, అవును. అవును.
ముందుగా బాక్సింగ్ లోకి అడుగుపెట్టింది నేనే, తెలుసా?
డ్యానీ కంటే చాలా ముందే అడుగుపెట్టా.
యూత్ సెక్షనల్స్ లో ఎంపికయ్యా.
యూత్ రీజనల్స్ లో ఎంపికయ్యా.
ఒకడైతే నేను మ్యూంగ్-వూ యా అంతటి వాడిని అవుతానని అనేశాడు.
ప్యాకియా అంతటి వాడిని కూడా కావచ్చని అన్నాడు.
- నా మీద అంచనాలు తారాస్థాయిలో ఉండేవి, తెలుసా? - నువ్వు నన్ను కాలుస్తూనే ఉన్నావు.
సారీ.
కానీ నేను అంతా చెడగొట్టేసుకున్నా.
నా చేతిని విరగ్గొట్టుకున్నా, ఇక "ఇదిగో కొన్ని మందులు వాడు" అని చేతిలో పెట్టారు.
ఇక ఆ తర్వాత వేరే గొడవలు కూడా మొదలయ్యాయి,
అంటే, అమ్మకేమో క్యాన్సర్ వచ్చింది, నాన్నేమో అస్సలు పట్టించుకునే వాడే కాదు.
ఆ తర్వాత నా చేయి ఇంకోసారి విరిగింది, "ఇంకొన్ని మందులు వాడు" అని మళ్లీ చేతిలో పెట్టారు,
అలా అనేక ఎదురుదెబ్బలు తగులుతూనే ఉన్నాయి.
- రాత్రంతా ఈ గేమ్స్ ఆడుతూనే ఉన్నారా? - నన్నేం అనవద్దు.
ఇన్ సోమ్నియా, భయ్యా. నిద్ర పట్టట్లేదు.
నాకంటూ మిగిలింది డ్యానీ ఒక్కడే.
వాడితో ఉండటం, వాడు ఎదుగుతుంటే చూడటం.
నా జీవితంలో ఏదైనా మంచి విషయం ఉందంటే, అదే.
- ఇప్పుడు దాన్ని కూడా చెడదొబ్బుకుంటున్నా. - అలా ఏం జరగదు. ఏమీ కాదు.
నా చేయి పడితే, ఏదైనా భస్మం అయిపోవాల్సిందే.
ఆపవయ్యా. నువ్వు కూడా మా చెల్లిలా మాట్లాడుతున్నావు.
మీ చెల్లిలానా?
హా, వరుసగా సాకులు చెప్తున్నావు.
మా అమ్మ అని, నా చేయి అని, మందులు అని.
ప్రపంచంలో బాధలన్నీ నువ్వే భరిస్తున్నట్టు చెప్తున్నావు.
కాబట్టి, నీ మీద జాలి కురిపించేసి, నిన్ను సమస్యల నుండి గట్టెక్కించాలా?
- అమూల్ బేబీవి నువ్వు. - వామ్మోయ్.
నీ కోసం ఇప్పుడు షుగర్ ఏం చేయడానికి సిద్ధమవుతున్నాడో తెలుసా?
నీ కోసం ఏం త్యాగం చేయడానికి సిద్ధమవుతున్నాడో తెలుసా?
ఎందుకో తెలుసా?
నువ్వు గొప్పోడివని అంతా చేస్తున్నాడు అనుకుంటున్నావా?
సాటి మనిషికి ఏదైనా మంచి చేయాలనే ఉద్దేశంతో చేస్తున్నాడు.
జీవితంలో ఎప్పుడైనా నువ్వూ అలాంటి పని చేయ్.
నువ్వు పెద్ద పనికిమాలినదానివి, తెలుసా?
నువ్వు ఏమీ చేతకాని చవటవి.
పనికిమాలినోడిలా ఉండటం కన్నా అలా ఉండటమే మేలు.
చేతకాని చవటలానే మాట్లాడావు ఇప్పుడు కూడా.
బాసూ.
బాసూ. కాస్త కవర్ చేయ్ నన్ను.
ఫ్రాంక్స్ రెస్టారెంట్ ఫ్రాంక్స్ - కాఫీ షాప్ - పైస్
అన్నయ్యని అప్పగించట్లేదా?
అప్పగించట్లేదు.
లేదా? మరి నీ ప్లాన్ ఏంటి?
పాస్ పోర్ట్
పనామా పాస్ పోర్టులా, హా?
అవును, నీకు ఒకటి, నీ కూతురికి ఒకటి.
నీ మాజీ భార్యని తీసుకెళ్లాలనుకుంటే, తన పాస్ పోర్ట్ కూడా అందులో ఉంది.
అది ప్లాయా కోరొనాడోలో ఓ విల్లాకి సంబంధించిన పత్రం.
అది నా స్నేహితుడిదే. ఇప్పుడు అతనికి అవసరం లేదట.
ఆ విల్లా బాగుంటుంది. బీచ్ పక్కనే ఉంటుంది.
ఆ రోడ్ చివర ఓ గోల్ఫ్ కోర్స్ కూడా ఉంటుంది.
- అది బ్యాంక్ అకౌంట్. - "బ్యాంకో బనీస్తమో."
అవును, డబ్బు కావాలి కదా.
ఇది చాలా పెద్ద ఆఫర్.
దీన్ని లంచం అంటారు.
నా మనస్సులో ఆ ఉద్దేశం లేదు.
అందరూ మంచివాళ్లే.
చిన్నప్పట్నుంచీ నాకు అదే నేర్పారు.
మొదట్లో అందరి మనస్సులు స్వచ్ఛంగా ఉంటాయి.
ఇక ప్రపంచంలోకి అడుగుపెట్టి బతుకు బండిని లాగించే క్రమంలో,
మనం కొన్ని నిర్ణయాలు తీసుకుంటూ ఉంటాం, వాటి వల్ల మన అసలైన వ్యక్తిత్వాలకి దూరమవుతుంటాం.
కానీ, మనం సమయం మించిపోయేలోపు ఆ దారి నుండి తప్పుకోకపోతే,
మనం దాన్ని వదిలేయకపోతే,
మనం… మనం మన అసలైన వ్యక్తిత్వాలకి శాశ్వతంగా దూరమైనట్టే.
ఇప్పుడు ఆ దారి నుండి తప్పుకునే అవకాశం నీ ముందుంది, రే.
నువ్వు అన్నదంతా నిజమే.
చాలా వరకు నిజమే.
అవును.
నేను పోలీస్ అకాడమీ నుండి గ్రాడ్యుయేట్ అయినప్పుడు మా నాన్న ముఖంలో ఆనందం నాకిప్పటికీ గుర్తుంది.
నా గురించి గర్వంగా చెప్పుకోవాలని ఆయన ఎన్నాళ్ళ నుంచో ఆ క్షణం కోసం ఎదురుచూస్తున్నాడు.
కానీ ఆ క్షణం ఉందే, అది…
నువ్వు అప్పుడు మంచి వైపే ఉన్నావు.
ఇప్పుడు మళ్లీ అలా ఉండవచ్చు.
అప్పుడు నీలో ఆ సత్తా ఉంది. ఇప్పటికీ ఉంది.
ఈ ఆఫర్ ని తీసుకో. తీసుకొని దూరంగా వెళ్లిపో.
కొత్త జీవితం ప్రారంభించు.
హా, కానీ…
థ్యాంక్స్, బాసూ, కానీ లాస్ ఏంజలెస్ ని వదిలి వెళ్లలేను.
వద్దు, ఇలా చేయకు. ఇంత మంచిగా చెప్పాక కూడా ఇలా చేస్తావే?
ప్లీజ్.
ఈ ఆఫర్ తీసుకుని, వెళ్లిపో.
- జీ ఎక్కడ ఉన్నాడు? - అతడిని అప్పగించేది లేదని చెప్పాగా.
అయితే, నేను జైలుకు వెళ్లి, డ్యానీ సెల్ తలుపులు తెరిచి,
ఇతర ఖైదీలని లోపలికి పంపించి, ఊచకోత కోయిస్తా. ఏమంటావు?
నేను "జీ"ని నా దగ్గరే ఉంచుకుంటా. అతను ఇచ్చే వాంగ్మూలం వల్ల
జీవితాంతం ఊచలు లెక్క పెట్టే పరిస్థితి నీకు రాకూడదని దండం పెట్టుకో.
స్టేట్ జైల్లో నిన్ను కాపాడటానికి షెరిఫ్ గార్డులు ఉండరు.
ఇక పెలికన్ బే జైల్లో నీకు రక్త కన్నీరే.
మరి ఇప్పుడేం చేద్దామంటావు?
చూడు, నీ దోస్త్ వచ్చేసింది.
తనకేం కావాలో ఏంటో, హా?
తను ఆగగలదులే.
లేదు, ఒకటి చెప్పనా?
ప్రస్తుతానికి దీన్ని పక్కకు పెట్టేద్దాం.
తను కాస్త కంగారుగా ఉంది. మీరు మాట్లాడుకుంటే మంచిదేమో.
రే.
సరే మరి. మళ్లీ కలుద్దాం, గురూ.
చివరి అవకాశం నీకు ఇది.
నువ్వు ఆ ముక్క చాలాసార్లు చెప్పావులే, నాకు అలా ఏం అనిపించట్లేదు.
- …వీడియో గేమ్స్… - వీడియో గేమ్స్ ఆడుతూ ఉన్నారా?
- నీకు ఒకే ఒక్క పని అప్పగించా. - తెలుసు. సారీ.
సర్లే. అయితే మనం…
అతను… అతను ఎక్కడికి వెళ్లాడో ఏమో.
సరే, మనం అంతా మళ్లీ మొదటి నుండి మొదలుపెట్టాల్సిందే.
అతను తరచుగా వెళ్లే… ప్రతి అడ్డా మీద పడాలి మనం,
డ్రగ్స్ కొనే స్థలాలకి వెళ్లాలి, పూల్ హాల్ కి వెళ్లాలి, అన్ని చోట్లా వెతకాల్సిందే.
నువ్వన్నది నిజమే. వాడు వాళ్ల దగ్గరి నుండి పారిపోయాడు.
మళ్లీ ప్లే చేయ్.
- మొత్తాన్నా? - అవును.
- ఏం చేస్తున్నావు? - అతను ఎటో వెళ్లిపోయాడు.
- ఎటో వెళ్లిపోయాడంటే? - అంటే, ఎటో దొబ్బేశాడు.
నా కారును దొంగిలించి, ఎటో చెక్కేశాడు.
వాల్, నువ్వు అతడిని గమనిస్తూ ఉండాలి కదా.
తెలుసు. సారీ.
అతడిని గమనిస్తూనే ఉన్నా, పొద్దుపోయే దాకా నిద్ర పోలేదు మేము.
- మేము వీడియో గేమ్స్ ఆడుతూ… - వీడియో గేమ్స్ ఆడుతూ ఉన్నారా?
- నీకు ఒకే ఒక్క పని అప్పగించా. - తెలుసు. సారీ.
- బాస్. - సర్లే.
- అయితే మనం… - ఫోన్ వచ్చింది.
అతను…
లెఫ్టినెంట్ వేగా.
నీ ఫోన్ నంబర్ ఏంటి?
నువ్వు ఎవరు?
అది నీకు తెలుసు.
నీ నంబర్ ఇవ్వు, నీకు వీడియో కాల్ చేస్తా.
హేయ్. నిన్ను మళ్లీ చూడటం బాగుంది.
బాగానే ఉంటుందిలే.
నువ్వు షుగర్ దగ్గర ఉన్నావు అనుకున్నా.
- లేదు. - మరి అతను ఎక్కడ ఉన్నాడు?
వాడికి, నీకు, నా జీవితానికి శతకోటి దండాలు.
ఓకే.
ఈ జీవితం మీద విరక్తి పుడుతోంది, బాసూ.
అన్నింటినీ పాడు చేసే ఒక చెత్తగాడిలా మిగిలిపోవడం నచ్చట్లేదు.
ఒక్కసారి, జీవితంలో ఒక్కటంటే ఒక్కసారి ఓ మంచి పని చేద్దామనుకుంటున్నా.
ఐడియా బాగానే ఉంది. ఇంతకీ ఏం… ఏం చేద్దామనుకుంటున్నావు?
నీకు ఎక్స్ ఛేంజ్ కావాలి కదా?
అదే చేద్దాం.
నా తమ్ముడికి బదులుగా నన్ను తీసుకో.
డ్రామాలు వద్దు, మోసాలు గట్రా ఏమీ వద్దు.
నువ్వు, నేను, డ్యానీ, అంతే. మన మధ్యే అంతా.
కరెక్టే, అలాగే కానిద్దాం.
ఇంతకీ ఎక్కడున్నావు?
హేయ్, మీ అన్నయ్య విషయంలో సారీ. చాలా దురదృష్టకరమైన పరిస్థితి ఇది.
కానీ నిజం చెప్పాలంటే, అతను నీకు మంచి చేయాలని చూస్తున్నాడు,
కాబట్టి అతనికి విలువ ఇవ్వాలి.
చెప్పాలంటే, ఇది అతని చివరి కోరిక లాంటిది అనుకో.
అరె!
ఏం చేస్తున్నావు?
నీకే దెబ్బలు తగులుతాయి.
ఎలా ఉంది? బాగుందా?
ఇప్పుడే వస్తా, ఆగు.
హేయ్, జీ?
హేయ్. మీ తమ్ముడిని తీసుకొచ్చా.
ఈ డ్రగ్స్ పిచ్చోడిని తగలబెట్టా!
సరే, ప్లాన్ మారింది.
నీ యెంకమ్మ!
చెప్పా కదా.
జీ!
డ్యానీ!
నిన్ను మళ్లీ చూడలేనేమో అనుకున్నా, బ్రో!
హేయ్, ఏమైంది?
ఏమీ కాలేదులే, నేను బాగానే ఉన్నా, బాగానే ఉన్నా.
నన్ను క్షమించు.
- ఓకే, జో, చాలు ఇక. - కానివ్వు, మ్యాక్సీ.
ఇప్పటిదాకా అయిదు రౌండులే అయ్యాయి. ఇంకో రెండు రౌండులకి అవకాశమివ్వవా?
చెప్పా కదా. ఇప్పటికి ఇక చాలు.
ఒక విషయం గుర్తుంచుకో, అది షెరిఫ్ అడ్డా.
తప్పకుండా వాళ్ల నిఘా ఉంటుంది.
హా. గట్టిగానే ఉంటుంది.
దహనం చేసేశాడు, నేను అన్నది అదే.
మీరు నన్ను ఇక్కడ మాటల్లో పెట్టి కాలక్షేపం చేస్తున్నారు,
ఈలోపు ఆ కార్కుల్ గాడు నా బాడీని విమానంలోంచి దించేసి, దహనం చేసేశాడు.
- ఎటో వెళ్లిపోయాడంటే? - అంటే, ఎటో దొబ్బేశాడు.
- నా కారును దొంగిలించి, ఎటో చెక్కేశాడు. - వాల్, నువ్వు అతడిని గమనిస్తూ ఉండాలి కదా.
తెలుసు, కానీ మేము పొద్దుపోయే దాకా వీడియో గేమ్స్ ఆడుతూ ఉన్నాం.
- నిన్ను మళ్లీ తీసుకెళ్లిపోతున్నా. - హా, కానీ అది అసాధ్యం.
ఇప్పుడే చెప్పాం కదా? నా బాడీ లేదు ఇప్పుడు.
దానిదేముందిలే! నీకు ఇంకో బాడీని ఏర్పాటు చేస్తా.
- ఏం చేస్తావు? - ఇంకో బాడీని ఏర్పాటు చేస్తావా?
నేను ఇప్పుడు చెప్పింది అదే కదా. పద, జోసెఫ్.
ఒక్క నిమిషం, ఒక్క నిమిషం. ఇదేం డీల్ అసలు?
సిగ్నల్ లేదు
అతనికి పునర్జన్మని ఇవ్వలేమా?
మళ్లీ ఆ పంచాయితీని భరించడం నా వల్ల కాదు.
డ్రామాలు వద్దు, సరేనా? మోసాలు గట్రా ఏమీ వద్దు.
నువ్వు, నేను, డ్యానీ, అంతే. మన మధ్యే అంతా.
కరెక్టే, అలాగే కానిద్దాం.
ఇంతకీ ఎక్కడున్నావు?
నువ్వు ఆ కారు డిక్కీలోకి వెళ్లి దాక్కో.
సరే.
మిస్టర్ జోర్డన్, నా జీవితంలో అంత అందమైన దాన్ని నేనెప్పుడూ చూడలేదు, స్వర్గంలో కూడా చూడలేదు.
తను కష్టాల్లో ఉంది.
తన తండ్రి కోసం ఒంటరిగా ఇక్కడి దాకా వచ్చి పోరాడుతోందంటే, తన గుండె ధైర్యాన్ని నిజంగా మెచ్చుకోవాలి.
ఆయనంటే ఆమెకి ప్రాణం.
కానీ ఆ రాబందుల్లాంటి వాళ్లను ఆమె ఎదిరించలేదు.
తనకి సాయం కావాలి. చిక్కుల్లో ఉంది తను. ఇక నువ్వు రంగంలోకి దిగడం మంచిది!
తనకి ఫార్న్స్ వర్త్ తప్ప ఇంకెవరూ సాయపడలేరు, జో.
కానీ అతను ఇప్పుడు ప్రాణాలతో లేడు.
కానీ ఆ ఫార్న్స్ వర్త్ వి నువ్వే కావచ్చు కదా.
నిశ్శబ్దంగా ఉన్నావు.
ఎలా ఉన్నావు, జాన్?
బాగానే ఉన్నా.
నీ చర్యలకి పర్యవసానాలు ఏంటో తెలుసు, కదా?
ఆ పరిస్థితిలో నాకు అలా చేయక తప్పలేదు. మరో దారి లేకుండా పోయింది.
ఏమన్నావు?
ఏమీ లేదు.
పడుకోవడానికి రా.
సారీ. కన్నార్పకుండా మిమ్మల్ని చూస్తూనే ఉన్నాను.
పర్వాలేదు. నేను కూడా మిమ్మల్ని అలానే చూస్తున్నా.
నాకంతా గందరగోళంగా ఉంది.
నిజానికి, మీకు థ్యాంక్స్ చెప్పడం కంటే కూడా…
మిమ్మల్ని మళ్లీ చూడాలని ఇక్కడికి వచ్చాను.
అది చాలా గొప్ప విషయం.
- చాలా గొప్ప విషయం! - అద్భుతమని చెప్పాలి.
అద్భుతమా? ఎందుకు?
నిజానికి బ్రూస్ ఫార్న్స్ వర్త్ లాంటి పెద్ద మనిషి కూడా మనుషుల గురించి
నేను చిన్నప్పటి నుండి ఎలాగైతే ఆలోచిస్తూ వచ్చానో, అలానే ఆలోచిస్తాడని అనుకోలేదు.
ఎదుటివాళ్లు సంతోషంగా ఉండాలని ఆయన కోరుకుంటారని నేను అస్సలు ఊహించలేదు.
జీవితాన్ని ఇలా బతకడం కంటే ఇంకేం కావాలంటారు?
అవును, నా ఉద్దేశం కూడా అదే.
కాకపోతే, అలాంటి మంచి గుణం ఎవరిలోనైనా కనిపించినప్పుడు, అదో పెద్ద విషయంలా అనిపిస్తుంది.
అందుకే మిమ్మల్ని అలా కన్నార్పకుండా చూస్తూ ఉండిపోతున్నానేమో.
అస్సలు ఆపుకోలేకపోతున్నా.
అకస్మాత్తుగా ఏదో హాయిగా, ఉత్సాహంగా, సంతోషంగా అనిపిస్తోంది.
మీ కళ్లలో ఏదో ఉంది, వాటి వెనుక కూడా ఏదో మాయ ఉంది…
వాటిని చూడటానికే నేను ప్రయత్నిస్తూ ఉన్నా.
సబ్ టైటిళ్లను అనువదించినది: రాంప్రసాద్